கேள்வி: வரதராஜப் பெருமாள் கோவில், மீஞ்சூர் - கோவில் அமைப்பு குறித்து விரிவாக சொல்லுங்கள்.
பதில்: கிழக்கு நோக்கி அமைந்துள்ள இக்கோவிலின் ஐந்து நிலை இராஜகோபுரம் தொன்மைமிக்கதாகும். இராஜகோபுரத்தைத் தாண்டி உள்ளே சென்றால் கொடிமரத்தைக் காணலாம். தல மரம் மகிழமரம் ஆகும். இக்கோவிலின் மூலவர் வரதராஜ பெருமாள் ஆவார். [https://temple.dinamalar.com/news_detail.php?id=31487 மீஞ்சூர் வரதராஜ பெருமாள் கோவில் தேர் திருவிழா!]தினமலர் மே 19, 2014 மூலவர் கருவறை கிழக்கு நோக்கி அமைந்துள்ளது. கருவறையில் மூலவர் ஏழரை அடி உயரத்தில், சிறீ தேவி, பூதேவி புடை சூழ சங்கு சக்கரம் ஏந்தி, நின்ற நிலையில் வரதராஜ பெருமாள் காட்சி தருகிறார். பெருந்தேவி தாயார் சன்னதியும் கிழக்கு நோக்கி அமைந்துள்ளது. கருடன், நரசிம்மர், ஆண்டாள், சக்ராயுதம், ஆகியோர் தனி சன்னதியில் அருள்பாலிக்கின்றனர். கோவிலை அடுத்து ஆனந்தபுஷ்கரணி எனும் தெப்பக்குளம் உள்ளது.
கேள்வி: வரதராஜப் பெருமாள் கோவில், மீஞ்சூர் - கோவில் திறந்திருக்கும் நேரம் பற்றி தகவல் சொல்.
பதில்: இக்கோவில் காலை 7.00 மணி முதல் 11.00 மணி வரை; மாலை 5.00 மணி முதல் 8.00 மணி வரை திறந்திருக்கும்.
கேள்வி: வரதராஜப் பெருமாள் கோவில், மீஞ்சூர் - பிரமோற்சவம் பற்றி தகவல் சொல்.
பதில்: காஞ்சிபுரம் வரதராஜ பெருமாள் கோவிலைப் போலவே இக்கோவிலிலும் பிரம்மோற்சவம் வைகாசி பத்து நாட்கள் சிறப்பாக நடைபெறுகிறது. உற்சவத்தின் 7-ஆம் நாள் தேரோட்டம் நடைபெறுகிறது. கருடசேவை நிகழ்வின்போது பல லட்சம் பக்தர்கள் கலந்துகொள்கிறார்கள். வைகுண்ட ஏகாதசி இங்கு விமரிசையாகக் கொண்டாடப்படுகிறது. புரட்டாசி மாத சனிக்கிழமை பூசை இங்கு சிறப்பாக நடைபெறுகிறது.
கேள்வி: வரதராஜப் பெருமாள் கோவில், மீஞ்சூர் - கல்வெட்டுகள் பற்றி தகவல் சொல்.
பதில்: இக்கோவிலில் சில சோழர் காலத்து கல்வெட்டு கண்டறியப்பட்டுள்ளன. உத்தம சோழன் (கி.பி. 973-985) மூன்றாம் ஆட்சியாண்டு கல்வெட்டு (ARE 134 of 1916), சோழ-குல-சுந்தர-விண்ணகர் என்று அழைக்கப்படும் இந்த விட்ணு கோவில், கேசவன் கருகைக்கோன் என்பவனால் அலிவலகேசவ பெருமாளுக்கு, கி.பி. 973-ஆம் ஆண்டு கட்டப்பட்ட செய்தியைப் பதிவு செய்துள்ளது. Temples in Minjur. In Early Chola Art – Part I, Balasubrahmanyam, S. R.. Asia Publishing House, Bombay, 1966 இராசேந்திர சோழன் நான்காம் ஆட்சியாண்டுக் கல்வெட்டு (ARE 133 of 1916), இக்கோவில் திருவிழாக்களுக்காக நிலக்கொடைவழங்கிய செய்தியினைப் பதிவு செய்துள்ளது. இங்கிருந்த கல்லாடேசுவரம் உடையார் கோவில் பற்றியும் இது குறிப்பிட்டுள்ளது. விஜயநகர மன்னர் அச்சு தேவராயர் திருப்பணி செய்ததாக சில கல்வெட்டுக்கள் உள்ளன .